CELEX: 32009R0089
Language: da
Date: 2009-01-28 00:00:00
Title: Kommissionens forordning (EF) nr. 89/2009 af 28. januar 2009 om åbning for 2009 af et toldkontingent ved indførsel til Det Europæiske Fællesskab af visse varer med oprindelse i Norge og fremstillet af landbrugsprodukter som omhandlet i Rådets forordning (EF) nr. 3448/93

29.1.2009   
            
            
               DA
            
            
               Den Europæiske Unions Tidende
            
            
               L 25/14
            
         
      KOMMISSIONENS FORORDNING (EF) Nr. 89/2009
   af 28. januar 2009
   om åbning for 2009 af et toldkontingent ved indførsel til Det Europæiske Fællesskab af visse varer med oprindelse i Norge og fremstillet af landbrugsprodukter som omhandlet i Rådets forordning (EF) nr. 3448/93
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2,
   under henvisning til Rådets afgørelse 2004/859/EF af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (2), særlig artikel 3, og
   ud fra følgende betragtninger:
   
               (1)
            
            
               I protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (3) og protokol 3 til EØS-aftalen (4) fastlægges ordningen for handelen med visse forarbejdede landbrugsvarer og andre landbrugsvarer mellem de kontraherende parter.
            
         
               (2)
            
            
               I protokol 3 til EØS-aftalen, ændret ved afgørelse nr. 138/2004 truffet af Det Blandede EØS-udvalg (5), er der fastsat en nultoldsats for visse former for vand tilsat sukker eller andre sødemidler eller aromatiseret, henhørende under KN-kode 2202 10 00, og visse andre ikke-alkoholholdige drikkevarer med indhold af sukker, henhørende under KN-kode ex 2202 90 10.
            
         
               (3)
            
            
               Nultoldsatsen for dette vand og disse andre drikkevarer er blevet midlertidigt suspenderet for Norge ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (6), i det følgende benævnt »aftalen«, godkendt ved afgørelse 2004/859/EF. I henhold til punkt IV i det godkendte referat til aftalen er toldfri indførsel af varer henhørende under KN-kode 2202 10 00 og ex 2202 90 10 med oprindelse i Norge kun tilladt inden for et toldfrit kontingent, mens indførsel ud over kontingentet belægges med told.
            
         
               (4)
            
            
               Kommissionen ophævede ved forordning (EF) nr. 93/2008 (7) den midlertidige suspension af toldfriheden for perioden fra den 1. januar til den 31. december 2008 ved indførsel til Det Europæiske Fællesskab af visse varer henhørende under KN-kode 2202 10 00 og ex 2202 90 10 med oprindelse i Norge.
            
         
               (5)
            
            
               Det er nødvendigt at åbne toldkontingentet for 2009 for de pågældende ikke-alkoholholdige drikkevarer. Det seneste årlige kontingent for 2007 for de pågældende varer blev åbnet ved Kommissionens forordning (EF) nr. 1795/2006 (8). Der blev ikke åbnet et årligt toldkontingent for 2008. Toldkontingentet for 2009 bør derfor være det samme som for 2007.
            
         
               (6)
            
            
               Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (9) indeholder bestemmelser om forvaltning af toldkontingenter. Det bør bestemmes, at det toldkontingent, der åbnes ved nærværende forordning, forvaltes i overensstemmelse med disse bestemmelser.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I —
            
         UDSTEDT FØLGENDE FORORDNING:
   Artikel 1
   1.   Fra den 1. januar til den 31. december 2009 åbnes det i bilaget fastsatte fællesskabstoldkontingent for de varer med oprindelse i Norge, som er anført i bilaget, på de deri fastsatte betingelser.
   2.   De oprindelsesregler, som gensidigt finder anvendelse på de i bilaget anførte varer, er fastsat i protokol nr. 3 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge.
   3.   For de mængder, der indføres ud over kontingentet, gælder en præferencetoldsats på 0,047 EUR/liter.
   Artikel 2
   Det i artikel 1, stk. 1, nævnte fællesskabstoldkontingent forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. januar 2009.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 318 af 20.12.1993, s. 18.
   
      (2)  EUT L 370 af 17.12.2004, s. 70.
   
      (3)  EFT L 171 af 27.6.1973, s. 2.
   
      (4)  EFT L 22 af 24.1.2002, s. 34.
   
      (5)  EUT L 342 af 18.11.2004, s. 30.
   
      (6)  EUT L 370 af 17.12.2004, s. 72.
   
      (7)  EUT L 28 af 1.2.2008, s. 12.
   
      (8)  EUT L 341 af 7.12.2006, s. 17.
   
      (9)  EFT L 253 af 11.10.1993, s. 1.
   
      BILAG
      Toldkontingent for 2009 ved indførsel til Fællesskabet af varer med oprindelse i Norge
      
                  Løbenr.
               
               
                  KN-kode
               
               
                  Varebeskrivelse
               
               
                  Årlig kontingentmængde for 2009
               
               
                  Toldsats inden for kontingentmængden
               
               
                  Toldsats uden for kontingentmængden
               
            
                  09.0709
               
               
                  2202 10 00
               
               
                  Vand, herunder mineralvand og vand tilsat kulsyre, tilsat sukker eller andre sødemidler eller aromatiseret
               
               
                  17,303 mio. l
               
               
                  Fritagelse
               
               
                  0,047 EUR/l
               
            
                  ex 2202 90 10
               
               
                  Andre ikke-alkoholholdige drikkevarer med indhold af sukker (saccharose eller invertsukker)